Aarhuus Stifts-Tidende, 1847-09-08
En forhenværende Thee- og Porcellainshandler i Kjøbenhavn, der engang havde været en velhavende Mand, men hvis Kaar i den senere Tid havde forværret sig betydeligt, fik herover pludseligt Anfald af Vanvid og blev for nogen Tid siden bragt ud paa Galeanstalten paa Bistrup. Hans Vanvid var imidlertid af en mild Natur, og han bragtes derfor sammen med en Patient, der var i Bedring, men som dog stundom maatte have Tvangstrøien paa. For henved 14 Dage siden fandtes denne Patient qvalt i sin Tvangstrøie, og man troede almindeligt, at han havde begaaet et Selvmord Men nu skal Porcellainshandleren have angivet sig som Morderen og et haardnakket vedbleven sin Paastand, skjøndt Lægerne antage det som høist usandsynligt og mene, at det kun er en fix Jdee, den arme Mand har fattet. Dette er saameget mere troligt som Porcellains handleren er af en høist godmodig Charakteer og aldrig i sin Sindsforvirring, som anført, har viist noget Spor af Voldsomhed. Det er vistnok vanskeligt at faae Lys i denne Sag. "Jeg var i Dag - hedder det i et Brev fra Kjøbenhavn af 29de August – Vidne til Formanden for Totalafholdenheds-Selskabet, O. Syvertsens, Liigbegængelse. En Skare af 120150 Mennesker fulgte ham til Jorden. Liigvognen - det var nok den til 2 Rbd. - kjørte foran, og noget bag efter kom en Snees Smaadrenge med Blomster i Hænderne og dernæst blev Kisten baaren. Følget bestod ikke, som man saa hyppigt siger, af Folk af alle Stænder, ne det tilhørte alene den fattige og arbeidende Classe, med Undtagelse af to Præster samt en halv Snees Underofficerer. De, som viste meest og øiensynlig Jnteresse ved Liigbegængelsen, vare ogsaa de saakaldte "simple Folk, der i store Klynger iagttoge det alvorligt fremskridende Tog. Den Afdøde var mig aldeles ubekjendt; men jeg følte den Jnteresse for ham, som for Enhver, der helliger sig en heldbringende Jdees Tjeneste, og det ovenikjøbet en saadan, der er udsat for de forskjellige Classers Spot, der lade haant omTotalafholdenheden som enhver Overdrivelse, uden at betænke, hvor nødvendigt det er for de Svage i Aanden, at der sættes skarpe og bestemte Grændser, som under ingen Betingelse maae overskrides." Jaar er der indtruffet den Mærkelighed, som endnu ikke for skal være indtruffet, at Classelotteriet skal have afsat sine samtlige Loddet, saa at der for Tiden ikke skal være et Lod at faae. Til næste Aar siger man, at Classelotteriet vil erholde en Udvidelse. Det bestaaer nemlig, som bekjendt, af 400 Tal, hvoraf de 300 udgjøre Bagtal og de 100 Fortal, hvoraf Amberne dannes. Efter Sigende ville Bagtallene blive forøgede med 100 og Fortallene med 25, og Gevinsterne hensigtsmæssigere fordeelte. Hr. W. P. Heymann - der, i de 35 Aar han har besiddet faste Eiendomme i Kjøbenhavn, har havt det Uheld, at der 6 Gange har været Jld i de af disse, som han enten har besiddet ene eller fælles med Andre – henvender sig nu igjennem den Berlingske Tidende til sine Medborgere med Anmodning om, at de ikke ville troe det skammelige og i Mørket sig om snigende Rygte, at han selv skulde have været Brand stifteren, hvilket han erklærer for idel falsk Opspind og Usandhed; og for aldeles at qvæle disse ondskabsfulde og løgnagtige Beskyldninger, har han nu besluttet: at naar nogen Jldløs paany skulde udbryde i een af hans Eiendomme – hvilket Gud forbyde! – saa skal den paaføre ham et frivilligt Tab. Han forpligter sig nemlig til, saalænge ingen Gierningsmand til nogen af de i hans Eiendomme opstaaede Jldebrande er udfunden, hver Gang Jld skulde opkomme, uden at dens Aarsag opdages, at skjænke en Fjerdedeel af den ham tilkommende Branderstatning til Stadens Fattigvæsen. Fremdeles udlover han en Belønning af 1000 Rbd. til Enhver, der kan bevirke, at Nogen, som maatte have paasat Jld i nogen af hans Eiendomme, kan blive overbevist herom.